Di tullist « Di lǧerra-k ay awal », tamuɣli n umsawal niqal d tilemt, yessen kulec ɣef yiwudam, maca d kra n yimeḍqan di teḥkayt, aḥeṣṣen n umsawal yuɣal d agensay, amedya: teḥkayt i as-yeḍran i Werwer. Amsawal yessen ayen i snen yiwudam, yeḥka-d tudert n Werwer akken i as-tt-id-ḥkan, yeẓra fell-as ayen i ẓran medden meṛṛa, amedya ɣef waya: « Ttalsen-d fell-as, belli yella d aɛessas n lḥebs di teɣmert n Blida, yegguǧ asmi i as-d-iḍebbar uḍegal-is tamagit dinna, di tallit taberkant n rrebrab. Irebraben imir-nni sseqsiqen, neqqen kan.